Société Anversoise pour la Fabrication de Voitures Automobiles

Société Anversoise pour la Fabrication de Voitures Automobiles (skratka S.A.V.A.) bola belgická automobilka. Vznikla v roku 1910, v roku 1923 splynula s automobilkou Minerva. Táto málo známa firma vyrábala predovšetkým športové automobily. Známa je však aj tým, že na jej podvozku vznikol v roku 1914 jeden z prvých prototypov belgického obrneného automobilu. Niesol rovnomenné označenie (S.A.V.A.). Tvorila ho uzatvorená pancierová korba, ktorá mala vzadu otočnú vežu osadenú guľometom Hotchkiss. Vďaka svojej kvalitnej konštrukcii slúžil celú 1. svetovú vojnu.

 Zdroje 
 Pejčoch Ivo: Obrněná technika 13 - První světová válka, vydavateľ Svět křídel, Cheb, 2014. ISBN 978-80-87567-45-6
 Kempf P: SAVA Armoured Car 

Kategória:Belgické automobilky
Kategória:Organizácie založené v 1910